രണ്ടു ദിവസം അതിതീവ്രമഴ കോട്ടയം: അതിശക്തമായ മഴയ്ക്ക് സാധ്യതയുള്ളതിനാല് ജില്ലയില് 20, 21 തീയതികളില് കേന്ദ്രകാലാവസ്ഥ വകുപ്പ് ഓറഞ്ച് അലര്ട്ട് പ്രഖ്യാപിച്ചു. ഒറ്റപ്പെട്ടയിടങ്ങളില് അതിശക്തമായ മഴക്കുള്ള സാധ്യതയാണു പ്രവചിച്ചിരിക്കുന്നത്. 24 മണിക്കൂറില് 115.6 മുതല് 204.4 മില്ലീമീറ്റര് വരെ മഴ ലഭിക്കുന്നതിനെയാണ് അതിശക്തമായ മഴയായി കണക്കാക്കുന്നത്. ശക്തമായ മഴയ്ക്കു സാധ്യതയുള്ളതിനാല് 22, 23 തീയതികളില് യെല്ലോ അലര്ട്ടും ജില്ലയില് പ്രഖ്യാപിച്ചിട്ടുണ്ട്. 24 മണിക്കൂറില് 64.5 മുതല് 115.5 മില്ലീമീറ്റര് വരെയുള്ള മഴയാണ് ശക്തമായ മഴയായി കണക്കാക്കുന്നത്. മഴ തുടരുന്നതിനാല് നഗര പ്രദേശങ്ങളിലും താഴ്ന്ന പ്രദേശങ്ങളിലും വെള്ളക്കെട്ട് രൂപപ്പെടാനും ചെറിയ വെള്ളപ്പൊക്കങ്ങള് ഉണ്ടാകാനും സാധ്യതയുണ്ട്. അതിശക്തമായ മഴ ലഭിക്കുന്ന സാഹചര്യം ഉരുള്പൊട്ടല്, മണ്ണിടിച്ചില്, വെള്ളപ്പൊക്കം തുടങ്ങിയ ദുരന്തങ്ങളിലേക്ക് നയിക്കാനുള്ള സാധ്യതയുണ്ട്. പൊതുജനങ്ങള് അതീവ ജാഗ്രത പാലിക്കണം. കണ്ട്രോള് റൂം നന്പരുകള് കോട്ടയം: കോട്ടയം ജില്ലയില് ഓറഞ്ച്, യെല്ലോ അലര്ട്ടുകള് പ്രഖ്യാപിച്ചതിന്റെ അടിസ്ഥാനത്തില് 24 മണിക്കൂറും പ്രവര്ത്തിക്കുന്ന ജില്ലാതാലൂക്ക് കണ്ട്രോള് റൂമുകള് തുറന്നതായി ജില്ലാ കളക്ടര് അറിയിച്ചു. ജില്ലാ എമര്ജന്സി ഓപ്പറേഷന്സ് സെന്റര്0481 2565400, 2566300, 9446562236, 9188610017. താലൂക്ക് കണ്ട്രോള് റൂമുകള്: മീനച്ചില്04822 212325, ചങ്ങനാശേരി0481 2420037, കോട്ടയം0481 2568007, 2565007, കാഞ്ഞിരപ്പള്ളി04828 202331, വൈക്കം04829 231331.വ്യാപാരമേഖലയ്ക്ക് 70 കോടിയുടെ നഷ്ടം കോട്ടയം: ഉരുള്പൊട്ടലിനെത്തുടര്ന്നുണ്ടായ വെള്ളപ്പൊക്കത്തില് വ്യാപാരികള്ക്കു വലിയ നഷ്ടം. കൂട്ടിക്കല്, മുണ്ടക്കയം, കാവാലി പ്രദേശത്തെ നിരവധി വ്യാപാരസ്ഥാപനങ്ങള് പൂര്ണമായും തകര്ന്നു. ലക്ഷങ്ങളുടെ സാധനസാമഗ്രികള് നഷ്ടമായി. ഏന്തയാര്, ഇളംകാട്, മുണ്ടക്കയം, കാഞ്ഞിരപ്പള്ളി, എരുമേലി, വാളക്കയം, പാറത്തോട്, മണിമല, കുറുവാമൂഴി, തെക്കേത്തുകവല, മുക്കൂട്ടുതറ, ആനക്കല്ല്, മൂന്നിലവ്, തീക്കോയി, പൂഞ്ഞാര്, ഈരാറ്റുപേട്ട എന്നീ യൂണിറ്റുകളിലെ നിരവധി കച്ചവടസ്ഥാപങ്ങളിലെ ഉത്പന്നങ്ങള് പൂര്ണമായി നശിച്ചുപോകുകയും പല സ്ഥലങ്ങളിലെയും കച്ചവടസ്ഥാപനങ്ങള് ഒലിച്ചുപോകുകയും ചെയ്തു. വ്യാപാരികള്ക്ക് ഏകദേശം 70 കോടി രൂപയുടെ നാശമുണ്ടായതാണു കണക്ക്. വ്യാപാരികള്ക്ക് ഉണ്ടായിരിക്കുന്ന നഷ്ടം റവന്യു വകുപ്പ് രേഖപ്പെടുത്തുകയും ഗവണ്മെന്റ് ഉടന് സഹായം എത്തിക്കുകയും വേണമെന്ന് വ്യാപാരി വ്യവസായി ഏകോപന സമിതി ജില്ലാ പ്രസിഡന്റ് എം.കെ. തോമസുകുട്ടി ആവശ്യപ്പെട്ടു. ജില്ലയില് 47 ക്യാന്പുകള്കോട്ടയം: ജില്ലയിലെ ക്യാന്പുകളുടെ എണ്ണം 47 ആയി. 721 കുടുംബങ്ങളിലായി 2,641 അംഗങ്ങളാണുള്ളത്. 1,075 പുരുഷന്മാരും 1,160 സ്ത്രീകളും 406 കുട്ടികളുമാണ് ക്യാന്പുകളിലുള്ളത്. കാഞ്ഞിരപ്പള്ളിയില് 20 ഉം കോട്ടയത്ത് 14 ഉം ചങ്ങനാശേരിയില് ഒന്പതും മീനച്ചിലില് നാലും ക്യാന്പുകളാണുള്ളത്. കേരള കോണ്ഗ്രസ് സന്ദര്ശനം നടത്തികോട്ടയം: ഉരുള്പൊട്ടലുണ്ടായ കൂട്ടിക്കല്, കൊക്കയാര് പ്രദേശങ്ങളില് കേരള കോണ്ഗ്രസ് പ്രതിനിധിസംഘം സന്ദര്ശനം നടത്തി. കേരള കോണ്ഗ്രസ് വര്ക്കിംഗ് ചെയര്മാന് പി.സി. തോമസ്, എക്സിക്യൂട്ടീവ് ചെയര്മാന് മോന്സ് ജോസഫ്, ജനറല് സെക്രട്ടറി ജോയി ഏബ്രഹാം, ഡെപ്യൂട്ടി ചെയര്മാന് കെ. ഫ്രാന്സീസ്, ജില്ലാ പ്രസിഡന്റ് സജി മഞ്ഞക്കടന്പില് തുടങ്ങിയവരാണ് സംഘത്തിലുണ്ടായിരുന്നത്. പ്രദേശത്ത് അടിയന്തര പുനരധിവാസ പാക്കേജ് പ്രഖ്യാപിക്കണമെന്ന് പ്രതിനിധി സംഘം ആവശ്യപ്പെട്ടു.സര്ക്കാര് അടിയന്തരമായി ഇടപെടണം: യൂത്ത് ഫ്രണ്ട് എം കോട്ടയം: മീനച്ചിലാറ്റിലെയും മണിമലയാറ്റിലെയും വെള്ളപ്പൊക്കം തടയുന്നതിനു സര്ക്കാര് അടിയന്തരമായി ഇടപെടണമെന്ന് യൂത്ത് ഫ്രണ്ട് എം മധ്യമേഖല സമ്മേളനം ആവശ്യപ്പെട്ടു. കേരള കോണ്ഗ്രസ് എം സംസ്ഥാന ജനറല് സെക്രട്ടറി ലോപ്പസ് മാത്യു യോഗം ഉദ്ഘാടനം ചെയ്തു. സംസ്ഥാന പ്രസിഡന്റ് സാജന് തൊടുക അധ്യക്ഷത വഹിച്ചു. സുമേഷ് ആന്ഡ്രൂസ്, റോണി മാത്യു, ഷെയ്ക്ക് അബ്ദുള്ള, ആല്ബിന് പേണ്ടാനം തുടങ്ങിയവര് പ്രസംഗിച്ചു.